Ribe Stifts Adresseaviser, 1808-06-14
Søe=Lieutenant C. Wulff har, i en Rapport til det kongelige Admiralitets= og Kommissariats Kollegium, Søren Elmenhoss, som tillige er sammes Redskteur. skreven paa Orlogsbriggen the Tickler i Nakskou Fiord den 4de Juni 1808, indmeldt: at han, med de under hans Kommando værende 4 Kanonschalupper, den 3die d. M. har erobret under Taars paa Lolland bemeldte engelske Orlogsbrik, som var armeret med 12 Stkr. 18pundige Karonader og 2 Stkr. lange 18 pundige Kanoner i Bougen, samt med 50 Mand. Lientenanten gik bemeldte Dag Kl. 7 om Morgenen, til Seils fra Feyøe, og fik Kl. 9 1/2 en Seiler i Sigte, som snart kiendtes at være en fiendtlig Orlogsbrig. Kl. 3 1/2, da Lieutenanten havde landet Taats tvers, var Briggen omtrent 3 Mile fra ham i S. S. V. Det løiede paa samme Tid af til næsten Stille, og han besluttede derfor at indhente Fienden med Aarerne. Lieutenant de Coninck kom paa samme Tid ud fra Taars med 2 Kanonschalupper, og besluttede at følge med Lieutenant Wulff, men, uagtet al muelig Anstrængelse, kunde han ikke følge Lieutenant Wulffs Division, som forcerede fra ham og var Kl. 5 1/2 det fiendtlige Skib paa Kanonskud nær. Paa samme Tid blev han vaer en fiendtlig Fregat i Sønden, omtrent 2 1/2 Miil, med hvilken Briggen signaliserede; men, da det var stille, frygtede han ikke denne Fiende, men engagerede Briggen med de 4 Kanonschalupper, stillede i Frontlinie. Briggen, som havde sin Styrke i Bougen, søgte under hele Affairen at holde denne mod Kanonbaadene. En temmelig stærk Dyning gjorde i Begyndelsen disses Skud usikkre; Lieutenant Wulff avancerede imidlertid ind paa Briggen indtil Skraaeskuds Distance, men, for at den ikke ved en opkommende Kuling skulde undløbe, besluttede Lieutenanten at entre den. Han lod derfor Kanonschalupperne, sluttede i tæt Linie, roe med Forge imod Briggen, under en bestandig Skydning med Skraae; da de kom paa Geværskuds Distance, vinkede Fienden og raabte, at Skibet var overgivet. Lieutenant Wulff gik da ombord og tog det i Besiddelse. Kl. var da 7 1/2. Paa der fiendtlige Skib fandtes Chefen, Kapt. John Watsen Skinner, dræbe af en Skraakugle i Hovedet, og 7 Mand blesserede. Briggen er kun 3 Aar gammel; Master, Rundholter, og Takkelage har lidt betydeligt; Bougen er i Splinter, og kun et Anker er tilbage. Lieutenant Wulff har havt det besynderlige Held i denne Action, ei at miste een Mand, og kun een er blesseret, men han melder med Smerte, at denne Ene er den brave Lientenant G. Grotschilling, som ved sin gode Konduite og modige Adfærd under Actionen bidrog meget til dens lykkelige Udfald. Han har faaet en Skraackugle eller Splint giennem den høire Arm. Jøvrigt giver Lieutenant Wulff Maanedslieutenanterne Stæhr og Fisker, saa velsom det hele Mandskab, den største Roes for deres udviste Mod og Anstrengelser, dog fortrinligt heelbefaren Matros Johan Andres fra Taars, som saavel under Actionen har viist sig udmærket brav, der siden i Mørke lodset Briggen lykkeligen ind i Nakskov Fiord. Til Belønning for denne Søelientenant Wulffs kiekke og brave Adfærd, har Hs. Majestæt Kongen allernaadigst besluttet, at, naar bemeldte Orlogsbrig er istandsat, skal Lieutenant Wulff udnævnes til Chef for Samme.